పరవశం

పరవశం 2001లో విడుదలైన తెలుగు డబ్బింగ్ సినిమా. తమిళ సినిమా పార్థలే పరవశం దీనికి మాతృక. ఇది కె.బాలచందర్ తీసిన 100వ సినిమా.

నటీనటులు
 మాధవన్
 సిమ్రాన్
 స్నేహ
 రాఘవ లారెన్స్
 రాధికా చౌదరి

సాంకేతికవర్గం
 కథ: కె.బాలచందర్
 స్క్రీన్ ప్లే: కె.బాలచందర్
 దర్శకత్వం: కె.బాలచందర్
 మాటలు: శ్రీరామకృష్ణ
 పాటలు: ఎ.ఎం.రత్నం, శివగణేష్
 నిర్మాత: ఎ.ఎం.రత్నం

కథ
మాధవ్ (మాధవన్) వృత్తిరీత్యా డాక్టర్, సినిమా స్టార్. అమ్మాయిలు ఇతని వెనక పడుతున్నా, ఇతడు సినిమాలలో నటించడానికంటే మరణించిన తన తండ్రికి ఇచ్చిన మాట ప్రకారం డాక్టర్‌గా రోగులకు సేవలు చేయడానికే ఇష్టపడుతుంటాడు. షీలా (స్నేహ) మాధవ్ ఆసుపత్రిలో నర్సుగా పనిచేస్తూ వుంటుంది.

ఆనందం (లారెన్స్) సిటీలో పేరుమోసిన డ్యాన్సర్. సిమి (సిమ్రాన్) ఆనందం ఆట చూడటానికి మోసం చేస్తుంది. ఆనందం సిమిని మొదటి చూపులోనే ప్రేమిస్తాడు.

మాధవ్‌కు పెళ్ళి చేసుకొమ్మని అమ్మాయిల పోరు ఎక్కువ అవుతుంది. దాని నుండి తప్పించుకోవడానికి తల్లి కుదిర్చిన అమ్మాయిని పెళ్ళి చేసుకోవడానికి మాధవ్ సిద్ధపడతాడు. ఆమె సిమిని మాధవ్‌కు జోడీగా ఎన్నుకుంటుంది. మాధవ్, సిమి పెళ్ళి చేసుకుని హాయిగా ఉంటారు. ఇంతలో లండన్‌ నుండి డాక్టర్ రేఖ (రాధికా చౌదరి) తన సంతానంతో సహా దిగుతుంది. మాధవ్ ఇంట్లో లేనప్పుడు రేఖ వచ్చి తనకు మాధవ్‌కు శారీరక సంబంధం ఉన్నట్లు, ఫలితంగా కొడుకు పుట్టినట్లు చెబుతుంది. మాధవ్ ఇంట్లో చిచ్చుపెట్టి రేఖ లండన్ వెళ్లిపోతుంది. మాధవ్ తనకు రేఖకు కాలేజీ రోజులలో సంబంధం ఉన్నట్లు అంగీకరిస్తాడు. దానితో సిమి మాధవ్‌కు విడాకులు ఇస్తుంది. 

తరువాత సిమి ఆనందంకు, షీలా మాధవ్‌కు దగ్గరౌతారు. పరిస్థితుల ప్రభావం వల్ల సిమి - ఆనందం, షీలా - మాధవ్‌లు ఒకే కళ్యాణమండపంలో పెళ్ళి చేసుకోవలసి వస్తుంది. ఈ అసాధారణ వివాహం జరుగుతుందా? మళ్లీ సిమి మాధవ్‌లు ఒకటౌతారా? అనేది సినిమా చివరి సన్నివేశంలో తెలుస్తుంది.

పాటలు

మూలాలు

బయటిలింకులు
 

డబ్బింగ్ సినిమాలు